คือเมื่อก่อนเป็นคนที่ทานเยอะพอสมควรรประมาน2อาทิตย์ก่อนเริ่มตื่นสายและเครียดพอสมควรและกินข้าวประมาณเที่ยง บ่าย บ่ายสองพักหลังๆเหมือนรู้สึกว่าทานน้อยอิ่มเร็ว อาหารที่ชอบหรืออยากทานก็ทานได้น้อยและมีอาการแสบท้องเกิดจากอะไรคะ
สวัสดีค่ะ อาการกินได้น้อยลง คลื่นไส้ แสบท้อง อาจมีสาเหตุจาก โรคกระเพาะอาหารอักเสบ แผลในกระเพาะอาหาร หรือกรดไหลย้อนโรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะอาการเช่น ปวดท้อง รู้สึกไม่สบายช่องท้องส่วนบน มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหารเบื้องต้น แนะนำการปรับพฤติกรรม โดยควรทานอาหารให้ตรงเวลา 3 มื้อก่อน ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม ในบางรายอาจต้องได้ยาลดกรดในกระเพาะภายใต้การดูแลของแพทย์ร่วมด้วยอาการอันตรายที่ควรรีบไปพบแพทย์เช่น มีอาการแสบท้องมาก เรอบ่อย คลื่นไส้มาก กินได้น้อย ถ่ายเป็นเลือด ถ่ายดำ อาเจียนเป็นเลือด น้ำหนักลด